CELEX: 62010TN0220
Language: lv
Date: 2010-05-18 00:00:00
Title: Lieta T-220/10: Prasība, kas celta 2010. gada 18. maijā — Komisija/ EU Research Projects

31.7.2010   
            
            
               LV
            
            
               Eiropas Savienības Oficiālais Vēstnesis
            
            
               C 209/40
            
         Prasība, kas celta 2010. gada 18. maijā — Komisija/EU Research Projects
   
   (Lieta T-220/10)
   ()
   2010/C 209/62
   Tiesvedības valoda — angļu
   
      Lietas dalībnieki
   
   
      Prasītāja: Eiropas Komisija (pārstāvji — N. Bambara, pārstāvis, un C. Erkelens, lawyer)
   
      Atbildētāja: EU Research Projects Ltd (Hungerford, Apvienotā Karaliste)
   
      Prasītājas prasījumi:
   
   
               —
            
            
               piespriest atbildētājai atmaksāt Komisijai pamata summu EUR 102 039,32 vērtībā, kā arī nokavējuma procentus, kuri ir aprēķināmi, piemērojot 4,80 % likmi, sākot no 2006. gada 28. decembra līdz attiecīgās summas samaksas dienai; un
            
         
               —
            
            
               piespriest atbildētājai atlīdzināt tiesāšanās izdevumus, tai skaitā Komisijai radušos izdevumus.
            
         
      Pamati un galvenie argumenti
   
   Komisija cēla šo prasību saskaņā ar LESD 272. pantu, lai panāktu, iespējams, atbildētājai pārmaksātās summas atmaksu EUR 102 039,32 vērtībā, kā arī procentus, kuri ir aprēķināti, piemērojot 4,80 % likmi, sākot no parāda rašanās dienas, t.i., 2006. gada 28. decembra.
   Saskaņā ar Eiropas Kopienu Piekto pamatprogrammu pētniecības, tehnoloģiju attīstības un demonstrējumu pasākumiem (1998.–2002. gads) Komisija, cita starpā, arī ar atbildētāju parakstīja “līgumu par pētniecības un tehnoloģiju attīstības projektiem”, kurš tiek apzīmēts ar numuru IST-2001-34850. Summa, kuru prasītāja pieprasa saskaņā ar minēto līgumu, ir līdzvērtīga starpībai starp atbildētājai izmaksāto avansa maksājumu un sedzamo izmaksu kopumu, kam prasītāja ir piekritusi, atbilstoši attiecīgiem līguma noteikumiem, kas ir radusies dēļ atbildētājas pieprasījuma izstāties no projekta un tās turpmākas attiecīgo līgumā paredzēto saistību neizpildes.
   Savas prasības pamatojumam Komisija norāda vienu pamatu: Komisija apgalvo, ka atbildētāja nav izpildījusi savas līgumā paredzētās saistības, neatmaksājot Komisijai starpību starp Komisijas veikto finanšu atbalstu atbildētājai un kopējo atbildētājas jau saņemto avansa maksājuma summu. Atbildētājai veiktais finanšu atbalsts ir mazāks par kopējo summu, kuru prasītāja ir samaksājusi kā avansa maksājumu. Turklāt saskaņā ar Beļģijas tiesībām, kuras ir līgumam piemērojamās tiesības, summu, kas ir tikusi samaksāta nepamatoti (nepamatots maksājums), var atprasīt. Tādējādi Komisija apgalvo, ka atbildētāja ir atbildīga par attiecīgās summas atmaksu.